alexandrainst/scandi-wiki huggingface dataset:
Pepe

Képler Laveran Lima Ferreira (født 26. februar 1983), best kjent som Pepe, er en brasiliansk-portugisisk fotballspiller som spiller for den portugisiske klubben FC Porto.

Pepe ble klar for Real Madrid bare ett døgn etter at Bernd Schuster ble bekreftet som ny hovedtrener i Madrid. Han kostet Real Madrid 30 millioner € og spilte for klubben fra 2007 til 2017.

Pepe blir beskrevet som «den perfekte midtstopper». Han har så å si ingen svakheter, men sliter med sinneproblemer. Han har en rekke styrker. Hans hodestyrke, fart, fysiske kapasitet og styrke samt gode tekniske register og fotballhode gjør Pepe verdt karakteristikkene. Han har derimot problemer med å styre sinnet sitt, noe som har ført til flere stygge hendelser og utvisninger.

Landslaget 
Han ble tatt ut i s EM-tropp til EM i Frankrike 2016 der Portugal vant.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Porto
 Primeira Liga (2): 2005/2006, 2006/2007
 Taça de Portugal (1): 2005/2006
 Supertaça Cândido de Oliveira (2): 2004, 2006
 Intercontinental Cup (1): 2004

Real Madrid
 Primera División (2): 2007/2008, 2011/2012
 Copa del Rey (2): 2010/2011, 2013/2014
 Supercopa de España (2): 2008, 2012
 UEFA Champions League (1): 2013/2014
 UEFA Super Cup (1): 2014

Referanser

Eksterne lenker 
 
  Profil hos FootballZZ.com også tilgjengelig på Portugisisk, Fransk, Spansk og Brasiliansk.
  Profil på ForaDeJogo.net også tilgjengelig på Portugisisk.
  Profil på PortuGOAL.net
  Profil på SoccerNet.ESPN.go.com

Portugisiske fotballspillere
Brasilianske fotballspillere
Spillere i Fotball-EM 2008
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Spillere i FIFA Confederations Cup 2017
Europamestere i fotball
Fotballspillere for CS Marítimo
Fotballspillere for FC Porto
Fotballspillere for Real Madrid CF
Fotballspillere for Beşiktaş JK
Vinnere av Mesterligaen i fotball for menn
Personer fra Maceió
Belize City

Belize City er den største byen i Belize. Den har om lag 65 000 innbyggere (2009). Byen ligger ved den karibiske kysten, og er en av landets viktigste havnebyer. Den ble hardt skadet av orkaner i 1961 og 1978. Belize City var tidligere hovedstaden i Belize, men på grunn av skadene forårsaket av orkanen Hattie i oktober 1961, ble hovedstaden flyttet til en ny, planlagt by lenger inn i landet, som fikk navnet Belmopan.

Byen befinner seg på ei halvøy som er forbundet til fastlandet i den vestlige enden. Elva Haulover Creek deler sentrum i to, og over den går det ei svingbru som forbinder de sentrale gatene Regent Street og Queen Street. Førstnevnte fortsetter sørover gjennom sentrum til den lille øya Bird's Isle.

Blant de viktigste landemerkene i Belize City er svingbrua, St. John's Cathedral, Regjeringshuset, Tinghuset  og Bliss-instituttet. Fra byen går det også ferjer til de populære turistøyene Ambergris Caye og Caye Caulker.

Referanser

Eksterne lenker 
 
 Historien til Belize City på nettstedet til Belize District

 
Tidligere hovedsteder
Liste over skoler i Tønsberg

Liste over skoler i Tønsberg

Høgskoler
Høgskolen i Vestfold, avdeling Eik

Videregående skole
Færder videregående skole
Greveskogen videregående skole

Ungdomsskoler

Ringshaug ungdomsskole og Karlsvika alternative skole
Kongseik ungdomsskole
Presterød ungdomsskole
Kjelle ungdomsskole (nedlagt)
Wang Ung (Privat)
Tønsberg Montessori ungdomsskole (privat)

Barne- og ungdomsskole

Byskogen skole
Granly skole (privat)
Sem skole
Tønsberg Montessori (privat)

Barneskoler

Barkåker skole
Eik skole
Elihu kristne grunnskole (privat)
Hogsnes oppvekstsenter
Husvik skole
Husøy skole
Jareteigen Montessoriskole (privat)
Klokkeråsen skole
Presterød skole
Ringshaug skole og Karlsvika naturskole
Sandeåsen skole
Træleborg skole
Volden skole

Andre
Tønsberg voksenopplæring
Kulturskolen i Tønsberg

Referanser

Skoler i Tønsberg
Lod

Lod (hebraisk לוֹד, arabisk اَلْلُدّْ, uttalt al-Ludd, gresk-latin Lydda) er en by i sentraldistriktet i Israel. 

Lod er en historisk by datert bak til de gamle grekerne og romertiden, og senter for Israels internasjonale hovedflyplass, Ben Gurion internasjonale lufthavn, også tidvis kjent som Lod flyplass. Flyplassen og relatert industri er den største sysselsetningskilden i Lod. Den jødiske agendas oppsamlingssenter, hovedsenteret for å ta imot aliyah-ankomster i Israel, er også lokalisert i Lod. Ifølge Israels statistiske sentralbyrå hadde Lod en befolkning på 66 800 på slutten av 2006.

Referanser

Eksterne lenker 
 

Byer i Israel
Sentraldistriktet
Husvik skole

Husvik skole er en barneskole lokalisert på Husvik i Tønsberg.

Skolen ble grunnlagt i 1876 og ble påbygd i 1907. En ny skole ble bygget i 1923, og denne er fortsatt del av dagens bygningsmasse. I første etasje var det da fire klasserom, og i andre etasje bodde lærerne. I 1955 måtte lærerne flytte ut fra skolen for å gjøre plass til flere elever, slik at det ble fire nye klasserom. I 1900 hadde skolen 54 elever, og i 1940 170 elever. 

På grunn av stadig økende elevtall måtte skolen igjen bygges ut, og dagens totalrenoverte bygning sto innflytningsklar høsten 2004. I 2020 er det 352 elever på Husvik skole.

Rektorer
 1992–2007: Erik Relander Tømte
 2007–2011: Mette Krogh
 2011–2018: Bobbie Abell
 2018–: Bente Thuen Alfheim

Kjente elever som har gått på Husvik skole
 Magnus Carlsen (f. 1990), verdens mest berømte sjakkspiller.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1876
Johan Mjällby

Karl Johan Siward Mjällby (født 9. februar 1971 i Järfälla) er en svensk tidligere fotballspiller som både var forsvarer og midtbanespiller. Han ble i 2010 ansatt som assistenttrener for den skotske klubben Celtic under hans tidligere lagkamerat Neil Lennon.

I moderklubben Bele spilte han både fotball og tennis. Som 13-åring gikk han til AIK. Som 14-åring la han fotball til side for å satse på tennis. Da framgangen uteble valgte han å returnere til AIK etter halvt år uten fotball.

I 1991 var han på prøvespill hos  sammen med lagkamerat Pascal Simpson.

I januar 1992 røk han korsbåndet i høyre kne. Han ble borte fra fotball i halvannet år og gikk dermed glipp av Sveriges deltakelse i OL i 1992.

I 1996 ble han flyttet opp fra forsvaret til midtbanen og imponerte såpass at han på våren 1997 ble innkalt til A-landslaget.

Mjällby var blant nøkkelspillerne da AIK vant SM-gull i 1998. Deretter dro han til Skottland for å spille for Celtic FC. Etter å ha prøvespilt for den spanske klubben Levante UD, returnerte han i 2006 til AIK, men la opp i mai samme år på grunn av skadeproblemer.

Landslagskarriere 
Han debuterte på  12. mars 1997 mot , en treningskamp i Tel Aviv som Sverige vant med 1–0. Mjällby var sentral og bar kapteinsbindet under VM 2002.

Referanser

Eksterne lenker 
 
 Svenska Fotbollförbundet
 AIK
 BDFutbol

Svenske fotballspillere
Svenske landslagsspillere i fotball
Svenske fotballtrenere
Spillere i Fotball-EM 2000
Spillere i Fotball-VM 2002
Spillere i Fotball-EM 2004
Fotballspillere for AIK
Fotballspillere for Celtic FC
Fotballspillere for Levante UD
Celtic FC
Fotballtrenere for Västerås SK
Fotballtrenere for Gefle IF
Fotballtrenere for FC Stockholm
Personer fra Stockholm
Husøy skole (Tønsberg)

Husøy skole var en barneskole på øya Husøy i Tønsberg kommune. Den første skolen ble grunnlagt i 1877. Skolen fikk deretter nytt bygg i 1905. I 2012 ble skolen nedlagt og elevene flyttet til Føynland skole i Færder kommune.

Referanser

Eksterne lenker 
 
 Skolens hjemmeside

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1877
Utdanningsinstitusjoner nedlagt i 2012
Tidligere skoler i Vestfold
Klokkeråsen skole

Den første bygningen til Klokkeråsen skole ble tatt i bruk i 1872, med andre etasje bygd på i 1879. Dagens skolebygning sto klar i 1931. Skolen fikk nytt tilbygg i 1999. Skolen ble nedlagt våren 2009.

Skolebygningene ble brukt høsten 2009 midlertidig som ungdomsskole istedenfor Byskogen ungdomsskole på grunn av oppussing.
Fra april 2010 til juni 2012 ble skolen brukt til undervisning av elever fra den nedbrente Åsgården skole.
Fra august 2012 vil tilbygget bli brukt som barnehage av barn fra den nedbrente Regnbuen barnehage.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1872
Utdanningsinstitusjoner nedlagt i 2009
Tidligere skoler i Vestfold
Presterød skole

Presterød skole er en barneskole på Tolvsrød i Tønsberg kommune. Presterød skole omfatter grunnskoletilbud fra 1. til 7. klasse og skolefritidsordning.

Det opprinnelige bygget ved Presterød skole stod ferdig i 1925, og overtok etter Tolvsrød og Råel skoler som da ble nedlagt. Tilbygg kom 1948 og 1958.

Se også
 Presterød ungdomsskole

Referanser

Barneskoler i Vestfold og Telemark
Skoler i Tønsberg
Sandeåsen skole

Sandeåsen skole er en barneskole i Tønsberg kommune i Vestfold, lokalisert i nær avstand til områdene Sandeåsen, Presterødåsen, Olsrød og Gauterød. Skolen har i dag rundt 369 elever fordelt på 1.-7. trinn, i tillegg til skolefritidsordning (SFO) med i overkant av 100 barn.

Skolebygningen stod ferdig i 1978, og var en av de første norske skoler der alle klasserom ble samlet rundt et felles mediatek. Flere provisoriske paviljonger er føyet til i etterkant.

Den 17. desember 2002 sto skolen i brann da en bøtte med stearin kokte over og tok fyr under et juleverksted. Heldigvis ble ingen skadd, og brannen ble fort slukket av daværende rektor. Skolen fikk kun moderate småskader.

Nye Sandeåsen skole 

Nye Sandeåsen skole stod klar i 2010 og ligger rett ved siden av dagens skolebygning. Den gamle skolebygningen har nå blitt barnehage.

Det nye skolebygget er i bladet Arkitektnytt beskrevet som en «kube»i to etasjer, med delvis underetasje, et kompakt volum kombinert med en klar strukturering av utendørsområdet, med en streng i nord/syd-retning som danner en ryggrad i anlegget og deler området i soner. Det etableres en fellessone inkludert et adkomsttorg, en skolesone og en sone for barnehagen''.

Sandeåsen skole er en toparallell skole, men har valgt å holde de to klassene på hvert trinn sammen som en klasse med 2 pedagoger.

Referanser

Barneskoler i Vestfold og Telemark
Skoler i Tønsberg
Træleborg skole

Træleborg skole er en flerkulturell barneskole på Træleborg i Tønsberg. Skolen har et spesielt fokus på flerkulturelt arbeid blant elever og foresatte. Ca. 30% av elevene har minoritetsbakgrunn. Træleborg skole har rundt 300 elever i en alder fra fem til tretten år inndelt i første til syvende klasse. Etter syvende klasse fortsetter elevene på Byskogen ungdomsskole på Solvang. Træleborg skole disponererer også et stort uteområde med en nærliggende fotballbane.

1. august 2007 ble skolen utvidet med Regnbuen, som har ansvaret for mottak og opplæring i norsk for barn som kommer til kommunen, før de etter ett til to år overføres til en annen skole i nærheten av der de bor.

Eksterne lenker 
 
 Skolens hjemmeside

Barneskoler i Vestfold og Telemark
Skoler i Tønsberg
Sande dansefestival

Sande dansefestival er en festival med vekt på country og dansebandmusikk, den blir arrangert på Sande i Gaular kommune, Sogn og Fjordane. Første gang den ble arrangert var i 2006. Festivalen har egen camping nær festivalområdet, og underholdningen foregår på to scener.

Artister 
Liste over noen av artistene som har deltatt på festivalen:
2009
Ole Ivars
Sie Gubba
PK & Dansefolket
Steinar Engelbrektson Band
Olav Stedje Trio
2008
Anne Nørdsti
Dænsebændet 
Steinar Engelbrektson Band
2007
PK & DanseFolket
2006
Vassendgutane
Ingemars
Ole Ivars
PK & DanseFolket
Anne Nørdsti

Eksterne lenker 
 Sande dansefestival

Kultur i Sunnfjord
Musikkfestivaler i Vestland
Repeterende arrangementer etablert i 2006
Gaular
Færder videregående skole

Færder videregående skole ligger i Tønsberg kommune i Vestfold. Skolen ble opprettet etter sammenslåing av daværende Teie og Slottsfjellets videregående skole, Tønsberg maritime videregående skole og Olsrød videregående skole 1. august 2003. 
Færder videregående skole ble etablert i 2003 da de tre nevnte skolene ble til én.

Færder videregående skole flyttet inn i nytt bygg til skolestart i august 2014.

Historie

Teie videregående skole 
Teie videregående ble opprettet i 1948 som Tønsberg yrkesskole. Før sammenslåingen i 2003 hadde skolen ca. 600 elever og 145 ansatte.

Tønsberg maritime videregående skole 
I 1859 ble Tønsberg offentlige sjømannsskole startet. Senere ble den kalt Maskinistskolen. I 1968 flyttet skolen fra Haugar til nytt bygg vest for Nordbyen og fikk senere navnet Tønsberg maritime videregående skole (TMVS).

Olsrød videregående skole 
Skolen ble opprettet i 1911 som husmorskole på Fossnes. Den ble flyttet til Olsrød i 1936.

Skoleanlegget ved Byfjorden i Tønsberg 
Færder videregående skole flyttet inn i nytt bygg til skolestart i august 2014.

Rektorer 
 2019-: Even Storbråten (fra Sande videregående skole)
 2014-2019: Ketil Wang-Hansen

Referanser

Eksterne lenker 
 

Videregående skoler i Vestfold og Telemark
Skoler i Tønsberg
Utdanningsinstitusjoner etablert i 2003
Utdanningsinstitusjoner etablert i 1948
Utdanningsinstitusjoner etablert i 1911
Utdanningsinstitusjoner etablert i 1859
Sophus Jacobsen

Sophus Jacobsen (født 1833 i Halden, død i Düsseldorf 1912) var en norsk maler. 

Han bodde i Düsseldorf fra 1853 og var der elev av Hans Gude ved Kunstakademie Düsseldorf. Sophus Jacobsen hadde en spesiell forkjærlighet for landskapsmotiver i måneskinn.

Nasjonalgalleriet i Oslo eier Tysk skoginteriør og Bondegård i Eifel.

Referanser 

Norske malere
Personer fra Halden kommune
Fødsler i 1833
Dødsfall i 1912
Dave Marash

Dave Marash er en amerikansk journalist. Han er nyhetsanker i Washington D.C. for Al Jazeera English.

Marash vokste opp i en jødisk familie og studerte ved Williams College. Han har en lang karrière som TV-journalist bak seg. Før han begynte i Al Jazeera jobbet han som programleder i ABC News.

Han har mottatt en Emmy Award for dekningen av Oklahoma-bombingen i hans daværende program, Nightline, og en annen Emmy Award for dekningen av TWA Flight 800-eksplosjonen.

Eksterne lenker
 World News fra Washington; Dave Marash presenterer nyhetene sammen med Ghida Fakhry

Journalister fra USA
Al-Jazeera-journalister
Personer fra Atlanta
Lovisenberg diakonale høgskole

Lovisenberg diakonale høgskole (LDH) er en privat høgskole som tilbyr bachelor i sykepleie, flere etter- og videreutdanninger innen sykepleie og helsefag samt en mastergrad. LDH eies av den ideelle Stiftelsen Diakonissehuset Lovisenberg. Høgskolen har kvalitet og nestekjærlighet som verdigrunnlag, og jobber for å utdanne verdibevisste og praksisnære fagutøvere. Høgskolen er samlokalisert med blant annet sykehus, hospice, gjestehus, sykehjem, barnehage og kirke på Campus Lovisenberg på Lovisenberg nord i indre by i Oslo, noe som gir mulighet for fellesskap og samarbeid.

Fra og med den 1. august 2015 opprettet Lovisenberg diakonale høgskole sin egen velferdsordning for sine studenter: LOS – Lovisenberg Studentvelferd. LOS tilbyr trening, bolig, veiledningstjenester, barnehage, kantine og har et bredt helsetilbud.

Norge eldste sykepleierutdanning 
Cathinka Guldberg er Norges første profesjonelle sykepleier og startet sykepleierutdanningen med to elever på Grønland i Oslo i 1868. Hun grunnla Diakonissehuset samme år og virksomheten flyttet til Lovisenberg i 1888. 

Høgskolen slik den fremstår i dag ble etablert 1. august 1994 med basis i Diakonissehusets og Betaniens Sykepleiehøgskoler og fikk navnet Lovisenberg diakonale høgskole. LDH ble en akkreditert høgskole i 2010.

Referanser

Eksterne lenker
 Lovisenberg diakonale høgskole, hjemmeside  (besøkt 7. desember 2014)

Høyskoler i Oslo
Kristne skoler i Norge
Utdanningsinstitusjoner etablert i 1868
1868 i Norge
Bydel St. Hanshaugen
Aleksin

Aleksin (russisk: Але́ксин) er en by i Tula oblast i Russland. Den ligger ved elva Oka, rundt 50 km nordvest for Tula.

Bosetningen ble første gang nevnt i 1348 i Nikon-krøniken. Den fikk innvilget byrettigheter i 1777. På grunn av dens beliggenhet ved Oka var den en periode en viktig elvehavn.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1989 || align=right | 74 274 || Folketelling 1989
|-
| 2002 || align=right | 68 156 || Folketelling 2002
|-
| 2010 || align=right | 61 732 || Folketelling 2010
|}

Referanser

Eksterne lenker 
 

Byer i Tula oblast
Sjøfartsbygningen

Sjøfartsbygningen i Kongens gate 6 regnes for å være en av  Oslos første moderne forretningsgårder. I tiden fra 1814 til 1896 hadde den svensk-norske kongens stattholder og fra 1873 Norges statsminister, bolig og kontor på denne tomten, i Stiftsgården i Christiania med adresse Rådhusgaten 13.

Sjøfartsbygningen ble oppført i 1914-15 etter tegninger av  arkitekt Ingvar Hjorth. Gården var utformet for å fungere som et forretningsbygg for maritime interesser. Norges Handels og Sjøfartstidende (nå Dagens Næringsliv) hadde redaksjon og trykkeri i bygningen. Bygningen var utstyrt med sentralvarme og elektrisk drevet ventilasjonsanlegg, noe som ikke var vanlig på den tiden. Sjøfartsbygningen hadde dessuten Oslos første paternosterheis

Fra 1994 til februar 2014 holdt Statistisk sentralbyrå til i bygningen.

Referanser

Litteratur
Solbakken, Tove: Det nye Oslo i Kvadraturen. I Byminner nr.1-2012, s.28-43

Eksterne lenker
 
 Bilder fra byggingen av bygningen

Byggverk i Oslo
Oslo sentrum
Ingvar Hjorth
Kulturminner i Sentrum (Oslo)
Byggverk fullført i 1915
BIT20 Ensemble

BIT20 Ensemble er et samtidsmusikkorkester som ble dannet i Bergen i 1989 for å fremme utøvelsen av norsk og internasjonal kunstmusikk.

BIT20 Ensembles historie inneholder over 400 fremførte verk, hvorav over hundre bestillingsverk. Moderne opera er en del av ensemblets virksomhet, og samarbeidet med Opera Vest og senere Den Nye Opera har resultert i over 20 operaproduksjoner. Ensemblet legger også vekt på å utvikle kunstinteresse blant barn, og har siden 2007 invitert flere tusen barn til ulike prosjekter innen musikk og teater.

BIT20 Ensemble har til nå 25 CD-utgivelser.

i 1993 mottok BIT20 Ensemble Norsk Komponistforenings pris for årets utøver for sin presentasjon av norsk musikk i innland og utland og i 2003 TONOs 75-årsjubileumspris for utøvere med samme begrunnelse. Sammen med Øyvind Torvund, Kjetil Møster, Jørgen Træen og leder Trond Madsen fikk de Spellemannprisen 2019 i klassen samtid for The Exotica Album. De fikk også Spellemannprisen 2021 i klassen samtid for Soccorsi: Works by Morten Eide Pedersen sammen med Signe Bakke, James Clapperton, Kjetil Møster, René Wiik og Craig Farr. De ble nominert til Spellemannprisen 2001 i kategorien samtidsmusikk for utgivelsen Henrik Hellstenius: Sera, til Nordisk råds musikkpris 2005 og til Dansk Radios P2-pris i 2005 for beste orkesterutgivelse innen klassisk musikk.

Fra 2010-2015 var ensemblets kunstneriske leder Baldur Brönnimann. Fra 2015- 2018 hadde Alwynne Pritchard det kunstneriske ansvaret for ensemblet. I 2018 ble Trond Madsen ny ensembleleder.

Musikere
Fløyte: Ingela Øien
Klarinett: Håkon Nilsen
Fagott: Jim Lassen
Trompet: Jon Behncke
Horn: Danilo Kadovic   
Trombone: Chris Dudley  
Slagverk: Peter Kates  
Slagverk: Trond Madsen
Klaver: Jarle Rotevatn
Harpe: Johannes Wik
Fiolin: Jutta Morgenstern
Fiolin: Martin Shultz
Bratsj: Liene Klava
Cello: Agnese Rugevica
Elektronikk: Thorolf Thuestad

Referanser

Eksterne lenker 
 
 

Norske orkestre
Musikk i Bergen
Vinnere av Spellemannprisen
José Mota

José Roberto Rodrigues Mota Júnior (født 10. mai 1979) er en brasiliansk fotballspiller som spiller for Busan IPark i Sør-Korea.

Han var i hele 2008-sesongen på utlån fra Aalborg BK til Molde FK, men avtalen ble etter sesongslutt gjort permanent etter en kronerulling der supporterne til Molde FK, hjalp til med å sikre de knapt 3,5 millioner kroner slik at klubben fikk signere Mota. I sin debutsesong Tippeligaen 2009 scoret han 12 mål. I 2010-sesongen spilte Mota for sørkoreanske Suwon Samsung Bluewings på lån fra Molde. Hans forsøk på å få kontrakt med en kinesisk klubb på nyåret 2011 strandet, så han spilte heller for Molde i 2011-sesongen før han ble solgt til Sør-Korea for ingenting.  De vant da Tippeligaen 2011. Mota fikk tilsammen  56 kamper for Molde og scoret 20 mål, og var i 2011 lagets best betalte spiller med en inntekt over to millioner kroner.  Han har i tillegg spilt for Unio Barbarense, Oliverense, Rio Ave, Randers FC, Viborg FF og Aalborg BK.

Referanser

Eksterne lenker 
 

Brasilianske fotballspillere
Fotballspillere for Rio Ave FC
Fotballspillere for UD Oliveirense
Fotballspillere for Randers FC
Fotballspillere for Viborg FF
Fotballspillere for Aalborg BK
Fotballspillere for Molde FK
Fotballspillere for Suwon Samsung Bluewings
Fotballspillere for Busan IPark
Norgesmestere i fotball
Personer fra regionen Metropolitana de São Paulo
Fødsler i 1979
Miguel Veloso

Miguel Luís Pinto Veloso (født 11. mai 1986) er en portugisisk fotballspiller som spiller for den italienske klubben Hellas Verona FC. Han spiller forsvar eller defensiv midtbane.

Miguel Velosos far er António Veloso, tidligere spiller på det portugisiske landslaget og forsvarsspiller for SL Benfica. Velosos mor heter Teresa, og hans yngre søster Raquel.

Referanser

Eksterne lenker 
 
  Profil hos FootballZZ.com også tilgjengelig på Portugisisk, Fransk, Spansk og Brasiliansk.
  Profil på ForaDeJogo.net også tilgjengelig på Portugisisk.
  Profil på PortuGOAL.net
  Profil på SoccerNet.ESPN.go.com
  Profil på GenoaCFC.it

Portugisiske fotballspillere
Spillere i Fotball-EM 2008
Spillere i Fotball-VM 2010
Spillere i Fotball-EM 2012
Spillere i Fotball-VM 2014
Fotballspillere for Sporting Lisboa
Fotballspillere for Genoa CFC
Fotballspillere for FC Dynamo Kyiv
Fotballspillere for Hellas Verona FC
Personer fra Coimbra
Fødsler i 1986
Matteo Darmian

Matteo Darmian (født 2. desember 1989) er en italiensk fotballspiller som spiller for FC Internazionale Milano.

Han debuterte for førstelaget til AC Milan mot Udinese den 19. mai 2007.

Landslaget 
Han ble tatt ut i s EM-tropp til EM i Frankrike 2016.

Meritter 
Manchester United
 FA-cupen: (1) 2015/16
 Ligacupen: (1) 2016/17
 Europaligaen: (1) 2016/17

Referanser

Eksterne lenker 
 
 Matteo Darmians spillerprofil for AC Milan på acmilan.com
 Matteo Darmians spillerprofil for Manchester United på Stretfordend.co.uk

Italienske fotballspillere
Spillere i Fotball-VM 2014
Spillere i Fotball-EM 2016
Fotballspillere for AC Milan
Fotballspillere for Calcio Padova
Fotballspillere for US Palermo
Fotballspillere for Torino FC
Fotballspillere for Manchester United FC
Fotballspillere for Parma FC
Fotballspillere for FC Internazionale Milano
Personer fra Storbyområdet Milano
Fødsler i 1989
Natalja Baranskaja

Nataja Baranskaja (født 1908, død 2004) var en russisk forfatter. Da hun var 60 år gammel debuterte hun med sin første bok som het En uke som alle andre. Boken forteller om hvordan det er å være kvinne i Sovjetunionen. Boken ble oversatt til norsk i 1975.

Referanser

Personer fra Sankt Petersburg
Russiske forfattere
Bardejov

Bardejov (tysk Bartfeld, ungarsk Bártfa, polsk Bardiów) er en by i Slovakia. Byen nevnes første gang i 1243. Arkitektur og kunst fra så langt tilbake som til middelalderen er fremdeles veldig godt bevart.

På 1400-tallet hadde Bardejov stor økonomisk vekst, hovedsakelig innen håndverk og handel. I 1455 ga kongen byen privilegiet å bleke og selge lintøy. Dette monopolet overgikk all annen aktivitet i byen. På den tiden hadde bare Bratislava, Košice og Levoča et større antall håndverkere og laug enn Bardejov.

Bardejov ble i 2000 oppført på UNESCOs liste over verdens kulturarv.

Vennskapsbyer 
  Mogilev, Hviterussland
  Ashtabula, USA
  Sremski Karlovci, Serbia
  Molde, Norge
  Calais, Frankrike
  Slovenj Gradec, Slovenia
  Kaštela, Kroatia
  Mikulov, Přerov, Česká Lípa, Tsjekkia
  Tiachiv, Ukraina
  Montemarciano, Italia
  Gorlice, Zamość, Krynica, Jaslo, Muszyna, Polen

Referanser

Eksterne lenker 
 

Byer i Slovakia
Kommuner i Slovakia
Verdensarven i Slovakia
Kursteder